**บันทึกรายงานการประชุมสภาเทศบาลตำบลคำอาฮวน**

**สมัยสามัญที่ 2 ครั้งที่ 1/2566**

**เมื่อวันที่ 28 เดือน เมษายน พ.ศ. 2566**

**ณ ห้องประชุมสภาเทศบาลตำบลคำอาฮวน**

**\* \* \* \* \* \* \* \* \* \* \* \* \* \***

**เริ่มประชุมเวลา 10.05**น.

**รายชื่อผู้มาประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายนเรศ สุวรรณศรี | ประธานสภาเทศบาลตำบลคำอาฮวน |
| 2 | นายสมเด็จ คำโพธิ์ | รองประธานสภาเทศบาลตำบลคำอาฮวน |
| 3 | นางดวงกมล กิ่งคำวงค์ | เลขานุการสภาเทศบาลตำบลคำอาฮวน |
| 4 | นายบุญยืน คำนนท์ | สมาชิกสภาเทศบาลตำบลคำอาฮวน เขต 1 |
| 5 | นายทองพูล มณีวรรณ | สมาชิกสภาเทศบาลตำบลคำอาฮวน เขต 1 |
| 6 | นายสงวน ขันแข็ง | สมาชิกสภาเทศบาลตำบลคำอาฮวน เขต 1 |
| 7 | นายสง่า ชาธิพา | สมาชิกสภาเทศบาลตำบลคำอาฮวน เขต 1 |
| 8 | นายพงษ์ศักดิ์ ไชยยายงค์ | สมาชิกสภาเทศบาลตำบลคำอาฮวน เขต 2 |
| 9 | นายบุญทรง ขันแข็ง | สมาชิกสภาเทศบาลตำบลคำอาฮวน เขต 2 |
| 10 | นางนุงนุช ทองชุม | สมาชิกสภาเทศบาลตำบลคำอาฮวน เขต 2 |
| 11 | นายสุพจน์ ไชยายงค์ | สมาชิกสภาเทศบาลตำบลคำอาฮวน เขต 2 |
| 12 | นายสง่า พิมพ์นนท์ | สมาชิกสภาเทศบาลตำบลคำอาฮวน เขต 2 |

**ผู้ไม่มาประชุม**

- ไม่มี

-2-

**ผู้เข้าร่วมประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายสุพันธ์ เที่ยงโยธา | นายกเทศมนตรีตำบลคำอาฮวน |
| 2 | นายร้อย บุญโม๊ะ | รองนายกเทศมนตรีตำบลคำอาฮวน |
| 3 | นายแผ่น ไชยายงค์ | รองนายกเทศมนตรีตำบลคำอาฮวน |
| 4 | นางสาวภิญญดา เที่ยงโยธา | เลขานุการนายกเทศมนตรีตำบลคำอาฮวน |
| 5 | นายไพโรจน์ ไชยสุริย์ | ทีปรึกษานายกเทศมนตรีตำบลคำอาฮวน |
| 6 | นายอุกฤษฏ์ ศรีพิเมือง | ปลัดเทศบาลตำบลคำอาฮวน |
| 7 | นางอรทัย นามแก้ว | รองปลัดเทศบาลตำบลคำอาฮวน |
| 8 | จ่าเอกณรงค์ ป่าเกลือ | หัวหน้าสำนักปลัดเทศบาล |
| 9 | นายอรรถพล บุญก้อน | ผู้อำนวยการกองช่างเทศบาลตำบลคำอาฮวน |
| 10 | นางสาวชุติมา ผากา | ผู้อำนวยการกองคลังเทศบาลตำบลคำอาฮวน |
| 11 | นางรุจีรัตน์ ศรีพิเมือง | ผู้อำนวยการกองยุทธศาสตร์และงบประมาณ |
| 12 | ดร.ปวีณรัตน์ อาจวิชัย | ผู้อำนวยการกองสวัสดิการสังคม |
| 13 | นางไอลดา คนเพียร | หัวหน้าฝ่ายบริหารงานคลัง |
| 14 | นางสาวนิลุบล เกษหอม | หัวหน้าฝ่ายอำนวยการ |
| 15 | นางกัญญ์ณพัชญ์ อาจวิชัย | หัวหน้าฝ่ายพัฒนาชุมชน |
| 16 | พันจ่าเอกธนวัฒน์ ชิลวงษ์ | หัวหน้าฝ่ายบริหารงานทั่วไป |
| 17 | นางสกาวเดือน สมร | นักจัดการงานทั่วไปชำนาญการ |
| 18 | นายพลาธิป นิลโคตร | นิติกรปฏิบัติงาน |
|  |  |  |
|  |  |  |
|  |  |  |

-3-

**เริ่มประชุมเวลา 10.05** น.

|  |  |
| --- | --- |
| นางดวงกมล กิ่งคำวงค์เลขานุการสภาฯ | เรียนท่านประธานสภาเทศบาลและผู้เข้าร่วมประชุมทุกท่าน ดิฉันนางดวงกมล กิ่งคำวงค์ เลขานุการสภาเทศบาลตำบลคำอาฮวน ได้ตรวจสอบรายชื่อสมาชิกสภาเทศบาลที่เข้าร่วมประชุม บัดนี้ ได้ถึงเวลานัดประชุมสภาเทศบาลสมัยสามัญสมัยที่ 2 ครั้งที่ 1 ประจำปี 2566 แล้ว และได้ตรวจสอบรายชื่อสมาชิกสภาเทศบาล ตามข้อ 19 แห่งระเบียบกระทรวงมหาดไทยว่าด้วยข้อบังคับการประชุมสภาเทศบาล พ.ศ. 2496 ปรากฏว่ามีสมาชิกได้มาลงชื่อ 12 ท่าน ถือว่าครบองค์ประชุมตามมาตรา 2 แห่งพระราชบัญญัติเทศบาล พ.ศ. 2496 จึงขอเรียนท่านประธานสภาฯ ได้จุดธูปเทียน บูชาพระรัตนตรัยและดำเนินการประชุมตาม ระเบียบวาระการประชุมต่อไป ค่ะ |
| นายนเรศ สุวรรณศรีประธานสภาฯ | สวัสดีครับท่านนายกเทศมนตรี ท่านรองนายกเทศมนตรี ท่านเลขานุการ ท่านสมาชิกสภาเทศบาล ท่านปลัดฯ ท่านรองปลัดเทศบาล ท่านผู้อำนวยการกอง ท่านหัวหน้าฝ่าย เจ้าหน้าที่กอง/ฝ่าย ที่เคารพทุกท่านครับ วันนี้เป็นการประชุมสภาเทศบาลสมัยสามัญ สมัยที่ 2 ครั้งที่ 1 ประจำปี พ.ศ. 2566 ปรากฏว่าสมาชิกมาครบองค์ประชุม ผมขอเข้าสู่ระเบียบการประชุมดังต่อไปนี้ ครับ |
|  |  |
| **ระเบียบวาระที่ 1** | **เรื่อง ประธานแจ้งที่ประชุมทราบ** |
|  | **1.1เรื่องการเรียกประชุมสภาเทศบาลตำบลคำอาฮวน สมัยสามัญประชุมสามัญสมัยที่ 2 ครั้งที่ 1 ประจำปี 2566** |
| นายนเรศ สุวรรณศรีประธานสภาฯ | ตามประกาศสภาเทศบาลตำบลคำอาฮวน ลงวันที่ 1 กุมภาพันธ์ 2565 ประธานสภาเทศบาลตำบลคำอาฮวน ได้เรียกประชุมสภาเทศบาลตำบลคำอาฮวน สมัยที่ 2 ครั้งที่ 1 ประจำปี 2566 เป็นเวลา 30 วัน โดยเริ่มตั้งแต่ วันที่ 1 เดือน กุมภาพันธ์ พ.ศ. 2566 จนถึงวันที่ 2 เดือน มีนาคม พ.ศ. 2566 |
| **มติที่ประชุม** | รับทราบ |

-4-

|  |  |
| --- | --- |
|  | **1.2 แนะนำพนักงานเทศบาล จำนวน 1 ท่าน** |
| นายนเรศ สุวรรณศรีประธานสภาฯ | ขอเชิญแนะนำตัวเองครับ |
| พันจ่าเอกธนวัฒน์ ชิลวงษ์  หัวหน้าฝ่านบริหารงานทั่วไป | เรียนประธานสภา สมาชิกสภา ผู้บริหาร ปลัดเทศบาล ผู้อำนวยการกอง หัวหน้าฝ่าย และผู้เข้าร่วมประชุมทุกท่านครับ กระผม พันจ่าเอกธนวัฒน์ ชิลวงษ์ ย้ายมาจากเทศบาลตำบลดงมอน ตำแหน่งหัวหน้าฝ่ายปกครอง โอนย้ายกลับมาในดำแหน่งหัวหน้าฝ่ายบริหารงานทั่วไป กองยุทธศาสตร์และงบประมาณ เทศบาลตำบลคำอาฮวน ตำแหน่งเดิมเจ้าพนักงานป้องกันและบรรเทาสาธารณภัย เทศบาลตำบล คำอาฮวน ก็อยากกลับพัฒนาและยังคิดถึงพี่น้องชาวคำอาฮวน ขอเป็นส่วนหนึ่งในการพัฒนาองค์กรให้มีความเจริญก้าวหน้าและขอบคุณที่ต้อนรับเป็นอย่างดีครับจะตั้งใจทำงานในตำแหน่งที่ได้รับมอบหมายให้ดีที่สุด ขอบพระคุณครับ |
| นายนเรศ สุวรรณศรีประธานสภาฯ | ทางเทศบาลตำบลคำอาฮวนยินดีต้อนรับอย่างยิ่งครับ ขอให้เป็นส่วนหนึ่งเพื่อพัฒนาเทศบาลของเราครับ |
| **มติที่ประชุม** | รับทราบ |
|  |  |
| **ระเบียบวาระที่ 2** | **เรื่องรับรองรายงานการประชุมสภาเทศบาลตำคำอาฮวน สมัยสามัญที่ 1 ครั้งที่ 1 ปี 2566 วันที่ 13 กุมภาพันธ์ 2566** |
| นายนเรศ สุวรรณศรี  ประธานสภาฯ | ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน การประชุมได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์เทศบาลตำบลคำอาฮวนและที่ห้องกิจการสภาเทศบาลตำบลคำอาฮวนตำบลเพื่อให้สมาชิกได้ตรวจดูแล้วนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร |
| **ที่ประชุม** | ไม่มี |
| นายนเรศ สุวรรณศรี  ประธานสภาฯ | ถ้าไม่มีท่านใดขอแก้ไขและเพิ่มเติม ขอมติที่ประชุมรับรองรายงานการประชุมสมัยสามัญที่ 1 ครั้งที่ 1 ปี 2566 เมื่อวันที่ 13 กุมภาพันธ์ 2566 โปรดยกมือครับ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |

-5-

|  |  |
| --- | --- |
| นายนเรศ สุวรรณศรี  ประธานสภาฯ | เป็นอันว่าที่ประชุมมีมติเห็นชอบรับรองรายงานการประชุมสมัยสามัญที่ 2 ครั้งที่ 1 ปี 2566 ด้วยคะแนน 11 เสียง โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม |
| **ระเบียบวาระที่ 3** | **เรื่องแจ้งเพื่อทราบและเสนอเพื่อพิจารณา** |
|  | 3.1 ขออนุมัติโอนงบประมาณรายจ่ายประจำปี พ.ศ. 2566 สำนักปลัด |
| นายนเรศ สุวรรณศรี  ประธานสภาฯ | ขอเชิญชี้แจงครับ |
| พ.จ.อ.ธนวัฒน์ ชิลวงษ์  หัวหน้าฝ่ายบริหารงานทั่วไป | เรียนประธานสภาเทศบาลตำบลคำอาฮวน สำนักปลัดเทศบาลตำบลคำอาฮวนมีความประสงค์จะโอนงบประมาณรายจ่ายประจำปี รายละเอียดดังนี้  **แผนงานรักษาความสงบภายใน**  **ครุภัณฑ์คอมพิวเตอร์หรืออิเล็กทรอนิกส์**  **โอนเพิ่มรายการใหม่** เพื่อจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ จำนวน 1 เครื่อง ( ตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน มีนาคม 2566ประกาศ ณ วันที่ 13 มีนาคม2566 ) เป็นเงิน 4,100.- บาท  **โอนลด** จาก แผนงานรักษาความสงบภายใน งานป้องกันและบรรเทสาธารณภัยประเภท เงินเดือนข้าราชการ หรือพนักงานท้องถิ่น งบประมาณตั้งไว้ 506,520.- บาท งบประมาณก่อนโอนคงเหลือ 393,881.30 บาท ขอโอนในครั้งนี้ จำนวน 4,100.- บาท งบประมาณหลังโอนคงเหลือ 388,439.36 บาท |
|  | **ข้อกฎหมาย**  ซึ่งตามระเบียบกระทรวงมหาดไทย ว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2541 หมวด 4 ข้อ 27 และแก้ไขเพิ่มเติม การโอน งบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็น อำนาจอนุมัติของสภาท้องถิ่น จึงเรียนมาเพื่อโปรดนำเสนอสภาเทศบาล พิจารณาอนุมัติต่อไป |
| นายนเรศ สุวรรณศรี  ประธานสภาเทศบาล | ท่านใดจะอภิปรายหรือสอบถามเกี่ยวการขออนุมัติโอนงบประมาณประจำปีงบประมาณ พ.ศ. 2566 ของงานบริหารงานทั่วไป ของสำนักปลัดเทศบาล ที่ทางผู้บริหารเสนอต่อสภาอีกหรือไม่ครับ |
| **ที่ประชุม** | ไม่มี |

-6-

|  |  |
| --- | --- |
| นายนเรศ สุวรรณศรี  ประธานสภาเทศบาล | เมื่อไม่มีผู้ใดเพิ่มเติมแล้ว ในลำดับต่อไป ขอมติจากสมาชิกสภาเทศบาลว่า สมาชิกสภาเทศบาลท่านใดเห็นชอบตามญัตติขออนุมัติโอนงบประมาณรายจ่ายประจำปีงบประมาณ พ.ศ. 2566 ของงานบริหารงานทั่วไป ที่ผู้บริหารเสนอ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |
| **ววระเบียบวาระที่ 4** | **เรื่องอื่นๆ** |
| นายนเรศ สุวรรณศรีประธานสภาฯ | มีท่านใดมีเรื่องที่จะนำเสนอที่ประชุมบ้างหรือไม่ ขอเชิญครับ |
| นายอุกฤษฏ์ ศรีพิเมือง  ปลัดเทศบาล | เรียนประธานสภา สมาชิกสภา ผู้บริหาร และผู้ที่เข้าร่วมประชุมทุกท่าน ขออนุญาตนำเรียนต่อที่ประชุมสืบเนื่องจากจะมีการเลือกตั้งสามิกสภาผู้แทนราษฎรขึ้นในวันอาทิตย์ที่ 14 พฤษภาคม 2566 นี้ เนื่องจากมีเจ้าหน้าที่เทศบาบตำบลคำอาฮวนของเราบางส่วนได้เป็นวิทยากรของสำนักงาน คณะกรรมการการเลือกตั้งจังหวัดมุกดาหารซึ่งมีหน้าที่บรรยายให้ความรู้ แก่เจ้าหน้าที่ประจำหน่วยเลือกตั้งในเขตอำเภอเมืองทั้ง 12 ตำบล ในช่วงเวลานี้ก็จะมีกระผมและพนักงานบางส่วนซึ่งประกอบด้วย คุณรุจีรัตน์ ศรีพิเมือง คุณปวีนรัตน์ อาจวิชัย คุณกัญญ์ณพัชญ์ อาจวิชัย พ.จ.อ.ธนวัฒน์ ชิลวงษ์ คุณสุพรรษา คนไว คุณกาญจนารัตน์ วงษ์ศรีทา จึงแจ้งมายังสภาเพื่อรับทราบ |
| ที่ประชุม | รับทราบ |
| นายนเรศ สุวรรณศรีประธานสภาฯ | มีท่านจะอภิปรายอีกหรือไม่ครับ |
| นาสุพันธ์ เที่ยงโยธา  นายกเทศมนตรีฯ | เรียนประธานสภา สมาชิกสภา ผู้บริหาร และผู้ที่เข้าร่วมประชุมทุกท่านครับ ขออนุญาตเสริมเรื่องจากที่นายกเข้าร่วมประชุมที่จังหวัด ทางจังหวัด ฝากประชาสัมพันธ์เกี่ยวกับโครงการเดิน-วิ่งเฉลิมพระเกียรติ พระบาทสมเด็จพระเจ้าอยู่หัวเนื่องในวันฉัตรมงคล 4 พฤษภาคม 2566 โดยให้องค์กรปกครองส่วนท้องถิ่นในพื้นที่ สมัครเข้าร่วมเข้าร่วมโครงการไปจนถึง วันที่ 24 พฤษภาคม 2566 อัตราค่าสมัคร 500/คน พร้อมเสื้อวิ่งเดิน-วิ่ง T-Shirt และกิจกรรมเดิน-วิ่ง Olympic Day 2023 ซึ่งจะมีการจัดกิจกรรม เดิน-วิ่ง Olympic Day 2023 ในวันที่ 24 มิถุนายน 2566 เวลา 07.00 น. ณ โรงเรียนมุกดาวิทยานุกูล สะพานมิตรภาพไทย-ลาว แห่งที่ 2 (มุกดาหาร-สะหวันนะเขต) ขอเรียนเชิญสมาชิกทุกท่านเข้าร่วมโครงการครับ |

-7-

|  |  |
| --- | --- |
| ที่ประชุม | รับทราบ |
| นายนเรศ สุวรรณศรีประธานสภาฯ | สมาชิกท่านใดมีเรื่องที่จะนำเสนอที่ประชุมบ้างหรือไม่ ขอเชิญครับ |
| **ที่ประชุม** | ไม่มี |
| นายนเรศ สุวรรณศรีประธานสภาฯ | ถ้าไม่มีท่านใดเพิ่มเติม ถือว่าที่ประชุมแห่งนี้รับทราบ กระผมขอขอบคุณทุกท่านที่มาประชุมในวันนี้และทำให้การประชุมในคราวนี้ลุล่วงไปด้วยดี กระผมขอปิดการประชุม |
| ปิดประชุม 14.30 น. |  |

-8-

(ลงชื่อ)...........................................................ผู้จดรายงานการประชุม

(นางดวงกมล กิ่งคำวงค์)

เลขานุการสภาเทศบาลตำบลคำอาฮวน

(ลงชื่อ)...........................................................ผู้ตรวจรายงานการประชุม

(นายนเรศ สุวรรณศรี)

ประธานสภาเทศบาลตำบลคำอาฮวน

-9-

คณะกรรมการสามัญประจำเทศบาลตำบลคำอาฮวน ได้ตรวจรายงานการประชุมสภาเทศบาล

สมัยสามัญสมัยที่ 2 ครั้งที่ 1 / 2566 วันที่ 28 เดือน เมษายน พ.ศ. 2566

(ลงชื่อ)........................................................ประธานกรรมการตรวจรายงานการประชุม

(นายสง่า ชาธิพา)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายสงวน ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายทองพูล มณีวรรณ)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายบุญทรง ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายพงษ์ศักดิ์ ไชยยายงค์)

สมาชิกสภาเทศบาลตำบลคำอาฮวน

(ลงชื่อ)...........................................................เลขานุการ

( นางนุงนุช ทองชุม)

สมาชิกสภาเทศบาลตำบลคำอาฮวน

-10-

สภาเทศบาลตำบลคำอาฮวนได้รับรองรายงานการประชุมสภาเทศบาลตำบลคำอาฮวน

สมัยสามัญที่ 2 ครั้งที่ 1/2566

เมื่อวันที่ 28 เดือน เมษายน พ.ศ. 2566

(นายนเรศ สุวรรณศรี)

ประธานสภาเทศบาลตำบลคำอาฮวน

**บันทึกรายงานการประชุมสภาเทศบาลตำบลคำอาฮวน**

**สมัยสามัญที่ 1 ครั้งที่ 1/2566**

**เมื่อวันที่ 13 เดือน กุมภาพันธ์ พ.ศ. 2566**

**ณ ห้องประชุมสภาเทศบาลตำบลคำอาฮวน**

**\* \* \* \* \* \* \* \* \* \* \* \* \* \***

**เริ่มประชุมเวลา 09.50**น.

**รายชื่อผู้มาประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายนเรศ สุวรรณศรี | ประธานสภาเทศบาลตำบลคำอาฮวน |
| 2 | นายสมเด็จ คำโพธิ์ | รองประธานสภาเทศบาลตำบลคำอาฮวน |
| 3 | นางดวงกมล กิ่งคำวงค์ | เลขานุการสภาเทศบาลตำบลคำอาฮวน |
| 4 | นายบุญยืน คำนนท์ | สมาชิกสภาเทศบาลตำบลคำอาฮวน เขต 1 |
| 5 | นายทองพูล มณีวรรณ | สมาชิกสภาเทศบาลตำบลคำอาฮวน เขต 1 |
| 6 | นายสงวน ขันแข็ง | สมาชิกสภาเทศบาลตำบลคำอาฮวน เขต 1 |
| 7 | นายสง่า ชาธิพา | สมาชิกสภาเทศบาลตำบลคำอาฮวน เขต 1 |
| 8 | นายพงษ์ศักดิ์ ไชยยายงค์ | สมาชิกสภาเทศบาลตำบลคำอาฮวน เขต 2 |
| 9 | นายบุญทรง ขันแข็ง | สมาชิกสภาเทศบาลตำบลคำอาฮวน เขต 2 |
| 10 | นางนุงนุช ทองชุม | สมาชิกสภาเทศบาลตำบลคำอาฮวน เขต 2 |
| 11 | นายสุพจน์ ไชยายงค์ | สมาชิกสภาเทศบาลตำบลคำอาฮวน เขต 2 |
| 12 | นายสง่า พิมพ์นนท์ | สมาชิกสภาเทศบาลตำบลคำอาฮวน เขต 2 |

**ผู้ไม่มาประชุม**

- ไม่มี

-2-

**ผู้เข้าร่วมประชุม**

|  |  |  |
| --- | --- | --- |
| ลำดับที่ | ชื่อ- สกุล | ตำแหน่ง |
| 1 | นายสุพันธ์ เที่ยงโยธา | นายกเทศมนตรีตำบลคำอาฮวน |
| 2 | นายร้อย บุญโม๊ะ | รองนายกเทศมนตรีตำบลคำอาฮวน |
| 3 | นายแผ่น ไชยายงค์ | รองนายกเทศมนตรีตำบลคำอาฮวน |
| 4 | นางสาวภิญญดา เที่ยงโยธา | เลขานุการนายกเทศมนตรีตำบลคำอาฮวน |
| 5 | นายไพโรจน์ ไชยสุริย์ | ทีปรึกษานายกเทศมนตรีตำบลคำอาฮวน |
| 6 | นายอุกฤษฏ์ ศรีพิเมือง | ปลัดเทศบาลตำบลคำอาฮวน |
| 7 | นางอรทัย นามแก้ว | รองปลัดเทศบาลตำบลคำอาฮวน |
| 8 | จ่าเอกณรงค์ ป่าเกลือ | หัวหน้าสำนักปลัดเทศบาล |
| 9 | นายอรรถพล บุญก้อน | ผู้อำนวยการกองช่างเทศบาลตำบลคำอาฮวน |
| 10 | นางสาวชุติมา ผากา | ผู้อำนวยการกองคลังเทศบาลตำบลคำอาฮวน |
| 11 | นางรุจีรัตน์ ศรีพิเมือง | ผู้อำนวยการกองยุทธศาสตร์และงบประมาณ |
| 12 | ดร.ปวีณรัตน์ อาจวิชัย | ผู้อำนวยการกองสวัสดิการสังคม |
| 13 | นางไอลดา คนเพียร | หัวหน้าฝ่ายบริหารงานคลัง |
| 14 | นางสาวสุกัญญา พลเทพ | หัวหน้าฝ่ายแผนงานและงบประมาณ |
| 15 | นางสาวนิลุบล เกษหอม | หัวหน้าฝ่ายอำนวยการ |
| 16 | นางกัญญ์ณพัชญ์ อาจวิชัย | หัวหน้าฝ่ายพัฒนาชุมชน |
| 17 | จ่าเอกศราวุธ ขันติจิตร | หัวหน้าฝ่ายบริหารงานทั่วไป |
| 18 | นางสกาวเดือน สมร | นักจัดการงานทั่วไปชำนาญการ |
| 19 | นายพลาธิป นิลโคตร | นิติกรปฏิบัติงาน |
| 20 | นางสาวสิริลักษณ์ เผ่าภูไทย | นักวิชาการคลังชำนาญการ |
| 21 | นางปิยาภรณ์ หลวงพันเทาว์ | เจ้าพนักงานสาธารณสุขปฏิบัติงาน |
|  |  |  |
|  |  |  |
|  |  |  |

-3-

**เริ่มประชุมเวลา 09.50** น.

|  |  |
| --- | --- |
| นางดวงกมล กิ่งคำวงค์เลขานุการสภาฯ | เรียนท่านประธานสภาเทศบาลและผู้เข้าร่วมประชุมทุกท่าน ดิฉันนางดวงกมล กิ่งคำวงค์ เลขานุการสภาเทศบาลตำบลคำอาฮวน ได้ตรวจสอบรายชื่อสมาชิกสภาเทศบาลที่เข้าร่วมประชุม บัดนี้ ได้ถึงเวลานัดประชุมสภาเทศบาลสมัยสามัญสมัยที่ 1 ครั้งที่ 1 ประจำปี 2566 แล้ว และได้ตรวจสอบรายชื่อสมาชิกสภาเทศบาล ตามข้อ 19 แห่งระเบียบกระทรวงมหาดไทยว่าด้วยข้อบังคับการประชุมสภาเทศบาล พ.ศ. 2496 ปรากฏว่ามีสมาชิกได้มาลงชื่อ 12 ท่าน ถือว่าครบองค์ประชุมตามมาตรา 2 แห่งพระราชบัญญัติเทศบาล พ.ศ. 2496 จึงขอเรียนท่านประธานสภาฯ ได้จุดธูปเทียน บูชาพระรัตนตรัยและดำเนินการประชุมตาม ระเบียบวาระการประชุมต่อไป ค่ะ |
| นายนเรศ สุวรรณศรีประธานสภาฯ | สวัสดีครับท่านนายกเทศมนตรี ท่านรองนายกเทศมนตรี ท่านเลขานุการ ท่านสมาชิกสภาเทศบาล ท่านปลัดฯ ท่านรองปลัดเทศบาล ท่านผู้อำนวยการกอง ท่านหัวหน้าฝ่าย เจ้าหน้าที่กอง/ฝ่าย ที่เคารพทุกท่านครับ วันนี้เป็นการประชุมสภาเทศบาลสมัยสามัญ สมัยที่ 1 ครั้งที่ 1 ประจำปี พ.ศ. 2566 ปรากฏว่าสมาชิกมาครบองค์ประชุม ผมขอเข้าสู่ระเบียบการประชุมดังต่อไปนี้ ครับ |
|  |  |
| **ระเบียบวาระที่ 1** | **เรื่อง ประธานแจ้งที่ประชุมทราบ** |
|  | **1.1เรื่องการเรียกประชุมสภาเทศบาลตำบลคำอาฮวน สมัยสามัญประชุมสามัญสมัยที่ 1 ครั้งที่ 1 ประจำปี 2566** |
| นายนเรศ สุวรรณศรีประธานสภาฯ | ตามประกาศสภาเทศบาลตำบลคำอาฮวน ลงวันที่ 1 กุมภาพันธ์ 2565 ประธานสภาเทศบาลตำบลคำอาฮวน ได้เรียกประชุมสภาเทศบาลตำบลคำอาฮวน สมัย ที่ 1 ครั้งที่ 1 ประจำปี 2566 เป็นเวลา 30 วัน โดยเริ่มตั้งแต่ วันที่ 1 เดือน กุมภาพันธ์ พ.ศ. 2566 จนถึงวันที่ 2 เดือน มีนาคม พ.ศ. 2566 |
| **มติที่ประชุม** | รับทราบ |

-4-

|  |  |
| --- | --- |
|  | **1.2 กำหนดสมัยประชุมประจำปี 2566** |
| นายนเรศ สุวรรณศรีประธานสภาฯ | ขอเชิญท่านปลัดชี้แจงวันประชุมสภา ประจำปี 2566 ครับ |
| นายอุกฤษฏ์ ศรีพิเมือง ปลัดเทศบาลฯ | เรียนประธานสภา สมาชิกสภา ผู้บริหาร และผู้ที่เข้าร่วมประชุมทุกท่านครับครับในส่วนของการประชุมสภาสมัยสามัญนั้น ในครั้งนี้ก็เป็นครั้งที่ 1 /2566 ครับ และครั้งที่ 2,3 และ 4 นั้น กระผมขอความเห็นชอบจากสภาฯ เพื่อพิจารณาเห็นชอบในการประชุมของแต่ละสมัย รายละเอียดดังนี้ครับ  สมัยประชุมสามัญที่ 2 ตั้งแต่วันที่ 1 เมษายน 2566 เป็นต้นไป จำนวน 30 วัน  สมัยประชุมสามัญที่ 3 ตั้งแต่วันที่ 1 มิถุนายน 2566 เป็นต้นไป จำนวน 30 วัน  สมัยประชุมสามัญที่ 4 ตั้งแต่วันที่ 1 สิงหาคม 2566 เป็นต้นไป จำนวน 30 วัน |
| นายนเรศ สุวรรณศรีประธานสภาฯ | มีสมาชิกท่านใดจะสอบถามหรือเพิ่มเติมหรือไม่ หากไม่มีถือว่ามติที่ประชุมรับทราบ |
| **มติที่ประชุม** | **รับทราบ** |
|  | **1.3 แนะนำพนักงานเทศบาล จำนวน 3 ท่าน** |
| นายนเรศ สุวรรณศรีประธานสภาฯ | ขอเชิญแนะนำตัวเองครับ |
| นางอรทัย นามแก้วตำแหน่ง รองปลัดฯ | เรียนประธานสภา สมาชิกสภา ผู้บริหาร ปลัดเทศบาล ผู้อำนวยการกอง หัวหน้าฝ่าย และผู้เข้าร่วมประชุมทุกท่านค่ะ ดิฉันนางอรทัย นามแก้ว ตำแหน่งรองปลัดเทศบาล ย้ายสับเปลี่ยนมาจาก องค์การบริหารส่วนตำบลเชียงเพ็ง อำเภอป่าติ้ว จังหวัดยโสธร ขอเป็นส่วนหนึ่งในการพัฒนาองค์กรให้มีความเจริญก้าวหน้าและขอบคุณที่ต้อนรับเป็นอย่างดีครับจะตั้งใจทำงานในตำแหน่งที่ได้รับมอบหมายให้ดีที่สุด ขอบพระคุณค่ะ |
| นายนเรศ สุวรรณศรีประธานสภาฯ | ทางเทศบาลตำบลคำอาฮวนยินดีต้อนรับอย่างยิ่งครับ ขอให้เป็นส่วนหนึ่งเพื่อพัฒนาเทศบาลของเราครับ |
| **มติที่ประชุม** | รับทราบ |

-5-

|  |  |
| --- | --- |
| นายนเรศ สุวรรณศรีประธานสภา | เชิญท่านต่อไปครับ |
| น.ส. สิริลักษณ์ เผ่าภูไทย  นักวิชาการคลัง | เรียนประธานสภา สมาชิกสภา ผู้บริหาร ปลัดเทศบาล ผู้อำนวยการกอง หัวหน้าฝ่าย และผู้เข้าร่วมประชุมทุกท่านค่ะ ดิฉันนางสาวสิริลักษณ์ เผ่าภูไท ย้ายมาจากเทศบาลตำบลโพนทราย ตำแหน่งนักวิชาการเงินและบัญชีชำนาญการ มาดำรงตำแหน่งนักวิชาการคลังเทศบาลตำบลคำอาฮวน ตั้งแต่วันที่ 3 เดือน มกราคม 2566 ขอบคุณที่ต้อนรับเป็นอย่างดีค่ะจะตั้งใจทำงานในตำแหน่งที่ได้รับมอบหมายให้ดีที่สุด ขอบพระคุณค่ะ |
| นายนเรศ สุวรรณศรีประธานสภา | ทางเทศบาลตำบลคำอาฮวนยินดีต้อนรับอย่างยิ่งครับ |
| **มติที่ประชุม** | รับทราบ |
| นายนเรศ สุวรรณศรีประธานสภา | เชิญท่านต่อไปครับ |
| นางปิยภรณ์ หลวงพันเทาว์  จพง.สาธารณสุขฯ | เรียนประธานสภา สมาชิกสภา ผู้บริหาร ปลัดเทศบาล ผู้อำนวยการกอง หัวหน้าฝ่าย และผู้เข้าร่วมประชุมทุกท่านค่ะ ดิฉันนางปิยภรณ์ หลวงพันเทาว์ ตำแหน่งเจ้าพนักงานธารณสุขปฏิบัติงาน บรรจุแต่งตั้ง วันที่ 1 กุมภาพันธ์ 2566 บรรจุกรณีพิเศษไม่ต้องสอบแข่งขันกรณีปฏิบัติงานในสถานการณ์โควิดขอบคุณค่ะ |
| นายนเรศ สุวรรณศรีประธานสภา | ทางยินดีด้วยครับ ขอให้ทำหน้าที่ที่ได้รับมอบหมายอย่างเต็มที่ครับ |
| **ระเบียบวาระที่ 2** | **เรื่องรับรองรายงานการประชุมสภาเทศบาลตำคำอาฮวน สมัยวิสามัญที่ 2 ครั้งที่ 1 ปี 2565 วันที่ 15 พฤศจิกายน 2565** |
| นายนเรศ สุวรรณศรี  ประธานสภาฯ | ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน การประชุมได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์เทศบาลตำบลคำอาฮวนและที่ห้องกิจการสภาเทศบาลตำบลคำอาฮวนตำบลเพื่อให้สมาชิกได้ตรวจดูแล้วนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร |
| **ที่ประชุม** | ไม่มี |
| นายนเรศ สุวรรณศรี  ประธานสภาฯ | ถ้าไม่มีท่านใดขอแก้ไขและเพิ่มเติม ขอมติที่ประชุมรับรองรายงานการประชุมสมัยวิสามัญที่ 2 ครั้งที่ 1 ปี 2565 เมื่อวันที่ 15 พฤศจิกายน 2565 โปรดยกมือครับ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |

-6-

|  |  |
| --- | --- |
| นายนเรศ สุวรรณศรี  ประธานสภาฯ | เป็นอันว่าที่ประชุมมีมติเห็นชอบรับรองรายงานการประชุมสมัยวิสามัญที่ 2 ครั้งที่ 1 ปี 2565 ด้วยคะแนน 11 เสียง โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม |
| **ระเบียบวาระที่ 3** | **เรื่องแจ้งเพื่อทราบและเสนอเพื่อพิจารณา** |
|  | 3.1 ขออนุมัติโอนงบประมาณรายจ่ายประจำปี พ.ศ. 2566 สำนักปลัด |
| นายนเรศ สุวรรณศรี  ประธานสภาฯ | ขอเชิญชี้แจงครับ |
|  |  |
| จ่าเอกณรงค์ ป่าเกลือ  หัวหน้าสำนักปลัด | เรียนประธานสภาเทศบาลตำบลคำอาฮวน สำนักปลัดเทศบาลตำบลคำอาฮวนมีความประสงค์จะโอนงบประมาณรายจ่ายประจำปี รายละเอียดดังนี้  **แผนงานบริหารงานทั่วไป**  **ครุภัณฑ์คอมพิวเตอร์**  **โอนเพิ่มรายการใหม่** เพื่อจัดซื้อเครื่องคอมพิวเตอร์โน๊กบุ๊ก สำหรับสำนักงาน จำนวน 2 เครื่อง ตามเกณฑ์ราคากลางและคุณลักษณะพื้นฐานการจัดหาอุปกรณ์และรับบคอมพิวเตอร์ ฉบับเดือนธันวาคม 2564) จำนวนเงิน 32,000 บาท (สามหมื่นสองพันบาทถ้วน)  **โอนลด** จาก แผนงานบริหารงานทั่วไป งานควบคุมภายในและการตรวจสอบภายในประเภท เงินเดือนข้าราชการ หรือพนักงานท้องถิ่น งบประมาณตั้งไว้ 422,000.- บาท งบประมาณก่อนโอนคงเหลือ 420,439.36 บาท ขอโอนในครั้งนี้ จำนวน 32,000.- บาท งบประมาณหลังโอนคงเหลือ 388,439.36 บาท |
|  | **ครุภัณฑ์สำนักงาน**  1.**โอนเพิ่มรายการใหม่** เพื่อจัดซื้อแท่นบรรยาย (โพเดียม) จำนวน 2 ตัว เป็นเงิน 30,000 .- บาท (สามหมื่นห้าพันบาทถ้วน)  **โอนลด** จาก แผนงานบริหารงานทั่วไป งานควบคุมภายในและการตรวจสอบภายในประเภท เงินเดือนข้าราชการ หรือพนักงานท้องถิ่น งบประมาณตั้งไว้ 422,000.-.- บาท งบประมาณก่อนโอนคงเหลือ 388,439.36 ขอโอนในครั้งนี้ จำนวน 30,000.- บาท งบประมาณหลังโอนคงเหลือ 358,439.36 บาท **รวมโอนทั้งสิ้น 62,000.- บาท (หกหมื่นสองพันถ้วน)** |

-7-

|  |  |
| --- | --- |
|  | **ข้อกฎหมาย**  ซึ่งตามระเบียบกระทรวงมหาดไทย ว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2541 หมวด 4 ข้อ 27 และแก้ไขเพิ่มเติม การโอน งบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็น อำนาจอนุมัติของสภาท้องถิ่น จึงเรียนมาเพื่อโปรดนำเสนอสภาเทศบาล พิจารณาอนุมัติต่อไป |
| นายนเรศ สุวรรณศรี  ประธานสภาเทศบาล | ท่านใดจะอภิปรายหรือสอบถามเกี่ยวการขออนุมัติโอนงบประมาณประจำปีงบประมาณ พ.ศ. 2566 ของงานบริหารงานทั่วไป ของสำนักปลัดเทศบาล ที่ทางผู้บริหารเสนอต่อสภาอีกหรือไม่ครับ |
| **ที่ประชุม** | ไม่มี |
| นายนเรศ สุวรรณศรี  ประธานสภาเทศบาล | เมื่อไม่มีผู้ใดเพิ่มเติมแล้ว ในลำดับต่อไป ขอมติจากสมาชิกสภาเทศบาลว่า สมาชิกสภาเทศบาลท่านใดเห็นชอบตามญัตติขออนุมัติโอนงบประมาณรายจ่ายประจำปีงบประมาณ พ.ศ. 2566 ของงานบริหารงานทั่วไป ที่ผู้บริหารเสนอ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |
|  | 3.2 ขออนุมัติโอนงบประมาณรายจ่ายประจำปี พ.ศ. 2565 กองคลัง |
| นายนเรศ สุวรรณศรี  ประธานสภาฯ | ขอเชิญชี้แจงครับ |
| นางไอลดา คนเพียร  หน.ฝ่ายบริหารงานคลัง | เรียนประธานสภาเทศบาลตำบลคำอาฮวน กองคัลงเทศบาลตำบลคำอาฮวนมีความประสงค์จะโอนงบประมาณรายจ่ายประจำปี รายละเอียดดังนี้  **แผนงานบริหารงานทั่วไป**  **ครุภัณฑ์คอมพิวเตอร์**  **โอนเพิ่มรายการใหม่** เพื่อจัดซื้อเครื่องคอมพิวเตอร์โน๊กบุ๊ก สำหรับงานประมวลผล จำนวน 1 เครื่อง ตามเกณฑ์ราคากลางและคุณลักษณะพื้นฐานการจัดหาอุปกรณ์และรับบคอมพิวเตอร์ ฉบับเดือนธันวาคม 2564) จำนวนเงิน 22,000 บาท (สองหมื่นสองพันบาทถ้วน)  **โอนลด** จาก แผนงานบริหารงานทั่วไป งาน บริหารงานคลัง หมวดเงินเดือน (ฝ่ายประจำ) ประเภท เงินเดือนข้าราชการ หรือพนักงานท้องถิ่น งบประมาณตั้งไว้2,202,080.- บาท ขอโอนในครั้งนี้งบประมาณก่อนโอนคงเหลือ 1,803,350บาท ขอโอนในครั้งนี้ จำนวน 22,000.- บาท งบประมาณหลังโอนคงเหลือ 1,781,350 บาท |

-8-

|  |  |
| --- | --- |
| นายนเรศ สุวรรณศรี  ประธานสภาเทศบาล | ท่านใดจะอภิปรายหรือสอบถามเกี่ยวการขออนุมัติโอนงบประมาณประจำปีงบประมาณ พ.ศ. 2566 ของงานบริหารงานทั่วไป ของกองคลังที่ ทางผู้อำนวยการกองคลังเสนอต่อสภาอีกหรือไม่ครับ |
| **ที่ประชุม** | ไม่มี |
| นายนเรศ สุวรรณศรี  ประธานสภาเทศบาล | เมื่อไม่มีผู้ใดเพิ่มเติมแล้ว ในลำดับต่อไป ขอมติจากสมาชิกสภาเทศบาลว่า สมาชิกสภาเทศบาลท่านใดเห็นชอบตามญัตติขออนุมัติโอนงบประมาณรายจ่ายประจำปีงบประมาณ พ.ศ. 2566 ของงานบริหารงานทั่วไป ที่ผู้อำนวยการกคลังบประมาณเสนอ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |
|  | 3.3 รายงานผลการติดตามและประเมินผลแผนพัฒนาท้องถิ่นประจำปีงบประมาณ พ.ศ. 2565 (ระหว่างเดือน ตุลาคม พ.ศ. 2564 ถึงเดือน กันยายน พ.ศ. 2565) |
| นายนเรศ สุวรรณศรี  ประธานสภาฯ | ขอเชิญชี้แจงครับ |
| **นางรุจีรัตน์ ศรีพิเมือง**  ผอ.กองยุทธศาสตร์ฯ | ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม ฉบับที่ 3 พ.ศ. 2561 กำหนดให้คณะกรรมการติดตามและประเมินผลแผนพัฒนาฯ รายงานผลและเสนอความเห็น ซึ่งได้จากการติดตามและประเมินผลต่อผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่า 30 วันนั้น บัดนี้เทศบาลตำบลคำอาฮวน ได้รับรายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2565 (ระหว่างเดือน ตุลาคม พ.ศ. 2564 ถึงเดือน กันยายน พ.ศ. 2565 ) จากคณะกรรมการติดตามผลแผนพัฒนาเทศบาลตำบลคำอาฮวนแล้ว จึงขอเสนอรายงานต่อสภาท้องถิ่น ดังรายละเอียดที่ขึ้นในหน้าจอนี้ ส่วนรายละเอียดดำเนินการตามแผนท่านสามารถดูที่สรุปรายงานให้ตามหนังสือที่ส่งให้แล้วนั้น สำหรับรายละเอียดการใช้จ่ายงบประมาณมีดังนี้ |

-9-

|  |  |
| --- | --- |
|  | 1. โครงการตามเทศบัญญัติประจำปีงบประมาณ 2565 ที่ดำเนินการเสร็จสิ้นในปีงบประมาณ 2565 จำนวน 66 โครงการ |
|  | 1. โครงการตามแผนพัฒนาท้องถิ่น ปี 2565 จ่ายจากเงินสะสมที่ดำเนินการเสร็จสิ้นในปีงบประมาณ 2565 จำนวน 27 โครงการ |
|  | 1. โครงการตามแผนพัฒนาท้องถิ่น ปี 2565 จ่ายจากเงินทุนสำรองเงินสะสมที่ดำเนินการเสร็จสิ้นในปีงบประมาณ 2565 จำนวน 22 โครงการ |
|  | 1. โครงการที่จ่ายจากเงินอุดหนุนเฉพาะกิจที่ดำเนินการในปีงบประมาณ 2565 (เงินเศรษฐกิจฐานราก) จำนวน 1 โครงการ |
|  | 1. โครงการที่จ่ายจากเงินอุดหนุนเฉพาะกิจที่ดำเนินการในปีงบประมาณ 2565 (เงินเหลือจ่าย) จำนวน 4 โครงการ |
|  | 1. โครงการตามเทศบัญญัติประจำปีงบประมาณ 2565 ที่ไม่ได้ดำเนินการจำนวน 16 โครงการ |
| นายนเรศ สุวรรณศรี  ประธานสภาเทศบาล | ครับรายงานผลการติดตามและประเมินผลแผนพัฒนาท้องถิ่นประจำปีงบประมาณ พ.ศ. 2565 (ระหว่างเดือน ตุลาคม พ.ศ. 2564 ถึงเดือน กันยายน พ.ศ. 2565) นั้นตามที่ผู้อำนวยการกองยุทธศาสตร์และงบประมาณชี้แจง มีท่านใดจะอภิปรายหรือสอบถามอีกหรือไม่ครับ |
| **ที่ประชุม** | ไม่มี |
| นายนเรศ สุวรรณศรี  ประธานสภาเทศบาล | ถ้าไม่มีท่านใดอภิปรายหรือสอบถาม ถือว่าสภาฯแห่งนี้รับทราบ |
|  | 3.4 ขอความเห็นชอบสร้างวัดป่าบุปผาธรรม (ถ้ำเขียด) บ้านโคกสูง |
|  | 3.5 ขอความเห็นชอบสร้างวัดป่าพุทธสิริ บ้านเหล่าคราม |
|  | 3.6 ขอความเห็นชอบสร้างวัดโยธาคำพุทธานุสรณ์ |
| นายนเรศ สุวรรณศรี  ประธานสภาฯ | ขอเชิญชี้แจงครับ |
| นายอุกฤษฏ์ ศรีพิเมือง  ปลัดเทศบาล | ตามที่ท่านผู้ใหญ่บุญทม เทพสุริย์ ผู้ใหญ่บ้านหมู่ 8 บ้านโคกสูง ผู้ใหญ่ธันยวัต พรมรัตน์ ผู้ใหญ่บ้านหมู่ที่ 12 บ้านเหล่าคราม และ นายแอ๊ด ไตรยสิงห์ กำนันตำบลคำอาฮวน ได้เสนอเรื่อง การขอยกฐานะจากสำนักสงฆ์ บุปผาธรรม(ถ้ำเขียด) บ้านโคกสูง ที่พักสงฆ์ป่าพุทธสิริ บ้านเหล่าคราม และที่พักสงฆ์โยธาคำพุทธานุสรณ์ บ้านคำเม็ก เสนอให้เป็นวัดนั้นได้ตรวจสอบเอกสารดังกล่าวจะขอนำเรียนต่อที่ประชุมสภาฯ ดังนี้ |

-10-

|  |  |
| --- | --- |
|  | ตามกฎกระทรวง การสร้าง การตั้ง การรวม การย้าย และการยุบเลิกวัด การขอรับพระราชทานวิสุงคามสีมา และการยกวัดร้างขึ้นเป็นวัดมีพระภิกษุอยู่จำพรรษา พ.ศ. ๒๕๕๙ ข้อ 3 คำขอสร้างวัด และรายงานเพื่อขอตั้งวัด ขอรวมเป็นวัดเดียว ขอย้ายวัด ขอยุบเลิกวัดขอรับพระราชทานวิสุงคามสีมา หรือขอยกวัดร้างขึ้นเป็นวัดมีพระภิกษุอยู่จำพรรษา ให้เป็นไปตามแบบที่ผู้อำนวยการสำนักงานพระพุทธศาสนาแห่งชาติกำหนด หมวด ๑ การสร้างวัด ข้อ ๕ วัดที่จะสร้างขึ้นต้องประกอบด้วยหลักเกณฑ์ ดังต่อไปนี้ |
|  | (๑) ที่ดินที่ใช้เป็นสถานที่สร้างวัดต้องมีเนื้อที่ไม่น้อยกว่าหกไร่  (๒) เป็นสถานที่ที่สมควรเป็นที่พำนักของพระภิกษุสงฆ์และการประกอบศาสนกิจ  (๓) เป็นประโยชน์แก่ประชาชนในท้องถิ่นไม่น้อยกว่าหนึ่งพันคน  (๔) มีเหตุผลที่สนับสนุนได้ว่า เมื่อตั้งวัดขึ้นแล้วจะได้รับการทำนุบำรุงส่งเสริมจากประชาชน  (๕) ต้องอยู่ห่างจากวัดอื่นไม่น้อยกว่าสองกิโลเมตร  (๖) จำนวนเงินและสัมภาระที่จะใช้ในการสร้างวัดรวมกันต้องไม่น้อยกว่า สองแสนบาท ในกรณีที่มีความจำเป็นตามสภาพแห่งท้องที่ ผู้ขออนุญาตสร้างวัดจะขอยกเว้นหลักเกณฑ์ ตาม (๑) (๓) หรือ (๕) ก็ได้ โดยต้องระบุเหตุผล ความจำเป็น และประโยชน์ที่ประชาชนในท้องถิ่น จะได้รับจากการสร้างวัดนั้นประกอบไว้กับคำขอสร้างวัดด้วย |
|  | ข้อ ๖ ผู้ใดประสงค์จะสร้างวัดในที่ดินที่มีกรรมสิทธิ์หรือมีสิทธิครอบครอง ให้ยื่นคำขอสร้างวัดต่อผู้อำนวยการสำนักงานพระพุทธศาสนาจังหวัดในจังหวัดที่ที่ดินนั้นตั้งอยู่ พร้อมด้วยเอกสาร ดังต่อไปนี้ |
|  | (๑) หนังสือแสดงสิทธิในที่ดิน  (ก) หนังสือแสดงกรรมสิทธิ์หรือสิทธิครอบครองที่ดินที่จะใช้สร้างวัด และหนังสือสัญญา ที่ผู้มีกรรมสิทธิ์หรือมีสิทธิครอบครองที่ดินนั้นได้ทำไว้กับสำนักงานพระพุทธศาสนาแห่งชาติ ซึ่งแสดงเจตนาว่าจะยกที่ดินนั้นให้แก่วัดที่ขออนุญาตสร้าง หรือ  (ข) หนังสืออนุญาตให้ใช้ที่ดินเพื่อสร้างวัดจากส่วนราชการหรือหน่วยงานของรัฐในกรณี ที่ที่ดินที่จะใช้สร้างวัดเป็นที่ดินที่ส่วนราชการหรือหน่วยงานของรัฐดูแลรักษา |
|  | (๒) แผนที่แสดงที่ตั้งสถานที่ที่ขออนุญาตสร้างวัด วัดและสถานที่ใกล้เคียงโดยรอบ  และเส้นทางคมนาคมโดยสังเขป  (๓) แผนผังแสดงเขตที่ดิน อาคาร และสิ่งปลูกสร้างภายในที่ดินที่จะใช้สร้างวัด โดยให้นำแผนผัง ตามแบบ ก. แบบ ข. หรือแบบ ค. ท้ายกฎกระทรวงนี้ มาเป็นแนวทางในการสร้างวัดเท่าที่จะทำได้ หนังสือสัญญาตาม (๑) (ก) ให้เป็นไปตามแบบที่ผู้อำนวยการสำนักงานพระพุทธศาสนาแห่งชาติกำหนด |

-11-

|  |  |
| --- | --- |
|  | หมวด ๒ การตั้งวัด ข้อ ๙ เมื่อได้สร้างเสนาสนะขึ้นพร้อมที่จะเป็นที่พำนักของพระภิกษุสงฆ์และการประกอบศาสนกิจตามแผนผังที่กำหนดไว้แล้ว ให้ผู้ได้รับอนุญาตสร้างวัด ทายาท หรือผู้แทน ยื่นรายงานการก่อสร้างและจำนวนพระภิกษุที่จะอยู่ประจำไม่น้อยกว่าหนึ่งรูปเพื่อขอตั้งวัดต่อผู้อำนวยการสำนักงานพระพุทธศาสนาจังหวัดในจังหวัดที่ที่ดินที่ได้รับอนุญาตให้สร้างวัดนั้นตั้งอยู่ให้ผู้อำนวยการสำนักงานพระพุทธศาสนาจังหวัดตรวจสอบความถูกต้องครบถ้วนของรายงานที่ยื่นขอถ้าเห็นว่ารายงานหรือการดำเนินการตามรายงานนั้นยังไม่ถูกต้องหรือไม่ครบถ้วน ตามหลักเกณฑ์ที่กำหนดในกฎกระทรวงนี้ให้แจ้งให้ผู้ยื่นรายงานแก้ไขให้ถูกต้องครบถ้วนเมื่อรายงานที่ยื่นขอถูกต้องครบถ้วน ให้ผู้อำนวยการสำนักงานพระพุทธศาสนาจังหวัดขอความเห็นจากเจ้าคณะตำบล เจ้าคณะอำเภอ นายอำเภอ และเจ้าคณะจังหวัด ที่เกี่ยวข้อง แล้วเสนอรายงานพร้อมความเห็นต่อผู้ว่าราชการจังหวัดในกรณีที่ผู้ว่าราชการจังหวัดพิจารณาเห็นสมควรให้ตั้งวัดได้ ให้เสนอรายงานพร้อมความเห็นไปยังเจ้าคณะภาค เจ้าคณะใหญ่ ที่เกี่ยวข้อง และผู้อำนวยการสำนักงานพระพุทธศาสนาแห่งชาติเพื่อพิจารณาตามลำดับข้อ ๑๐ เมื่อเจ้าคณะภาค เจ้าคณะใหญ่ และผู้อำนวยการสำนักงานพระพุทธศาสนาแห่งชาติเห็นสมควรให้ตั้งวัดได้ ให้ผู้อำนวยการสำนักงานพระพุทธศาสนาแห่งชาติเสนอรายงานพร้อมความเห็นต่อคณะกรรมการที่มหาเถรสมาคมแต่งตั้งขึ้นเพื่อพิจารณากลั่นกรองเรื่องการตั้งวัดและการใช้ชื่อวัดในกรณีที่คณะกรรมการตามวรรคหนึ่งพิจารณาเห็นสมควรให้ตั้งวัดและการใช้ชื่อวัด ให้สำนักงานพระพุทธศาสนาแห่งชาตินำเสนอมหาเถรสมาคมเพื่อพิจารณา เมื่อมหาเถรสมาคมพิจารณาเห็นชอบแล้วให้ผู้อำนวยการสำนักงานพระพุทธศาสนาแห่งชาติประกาศตั้งวัดตามชื่อนั้นตามแบบ ว. ๒ ท้ายกฎกระทรวงนี้ แล้วแจ้งให้ผู้ว่าราชการจังหวัด เจ้าคณะภาคและเจ้าคณะใหญ่ทราบพร้อมทั้งรายงานให้นายกรัฐมนตรีเพื่อทราบ และให้ผู้ว่าราชการจังหวัดแจ้งการประกาศตั้งวัดให้ผู้ขอตั้งวัด เจ้าคณะจังหวัด และผู้ที่เกี่ยวข้องทราบ และให้ผู้อำนวยการสำนักงานพระพุทธศาสนาแห่งชาติประกาศเรื่องการตั้งวัดนั้นในราชกิจจานุเบกษาต่อไป |
|  | เอกสารหลักฐานประกอบการขออนุญาตตั้งวัด |
|  | ๑. รายงานการขออนุญาตตั้งวัด (ศถ.๓) ควรพิมพ์หรือเขียนรายละเอียดให้ครบถ้วนและชัดเจน รายการสิ่งปลูกสร้างของวัดให้ลงรายละเอียดทุกรายการที่สร้างขึ้น ถ้ามีหลายรายการจะทำเป็นบัญชีแนบไปต่างหากก็ได้ และให้บอกขนาดราคาสิ่งปลูกสร้างประกอบด้วย  ๒. สำเนาหนังสืออนุญาตให้สร้างวัด  ๓. ภาพถ่ายอาคารเสนาสนะของวัดที่เป็นฉบับภาพสี พร้อมลงลายมือชื่อรับรองภาพถ่ายว่าเป็นเสนาสนะของวัดที่ขอตั้งจริง จำนวนไม่น้อยกว่า ๕ รูป ควรถ่ายให้เห็นสิ่งปลูกสร้างได้ทั่วถึงชัดเจน ครบทุกรายการ |

-12-

|  |  |
| --- | --- |
|  | ๔. สำเนาหนังสือสุทธิของพระภิกษุที่จะเป็นเจ้าอาวาส ต้องมีอายุพรรษาตั้งแต่ ๕ พรรษาขึ้นไป พร้อมด้วยบัญชีรายชื่อของพระภิกษุที่จะอยู่พำนักประจำ และสำเนาหนังสือสุทธิของพระภิกษุ ทุกรูป  ๕. สำเนาบัตรประจำตัวประชาชนและสำเนาทะเบียนบ้านของผู้ขออนุญาตตั้งวัด ซึ่งจะต้องเป็นบุคคลคนเดียวกันกับผู้ได้รับอนุญาตให้สร้างวัด หากมีการเปลี่ยนแปลงชื่อ ที่อยู่ จะต้องมีหลักฐานการเปลี่ยนชื่อ ที่อยู่ แนบประกอบ กรณีไม่เป็นบุคคลคนเดียวกับผู้ได้รับอนุญาตให้สร้าง ต้องมีหนังสือมอบอำนาจจากผู้ได้รับอนุญาตสร้าง หรือทายาท พร้อมหลักฐานประกอบ  ๖. สำเนาหนังสือสำคัญแสดงกรรมสิทธิ์ในที่ดินที่ใช้ตั้งวัด ซึ่งจะต้องมีเนื้อที่ไม่น้อยกว่า ๖ ไร่ และเป็นสถานที่เดียวกันกับที่ได้รับอนุญาตให้สร้างวัด  ๗. กรณีวัดตั้งอยู่ในที่ดินเอกชนให้แนบหนังสือสัญญายกที่ดินให้สร้างวัด (ศถ.๒) พร้อมหนังสือยินยอมของคู่สมรส(ถ้ามี) กรณีเป็นที่ดินของส่วนราชการ แนบหนังสืออนุญาตที่ส่วนราชการผู้ดูแลรักษาที่ดินนั้น ๆ ออกให้  ๘. แผนผังแสดงอาคารเสนาสนะ สิ่งปลูกสร้าง  ๙. แผนที่แสดงจุดที่ตั้งวัด ให้ระบุชื่อบ้าน ชื่อวัดที่อยู่ข้างเคียงโดยรอบ (รัศมี ๑๐ ก.ม.) เส้นทางคมนาคมโดยสังเขป พร้อมทั้งกำหนดทิศและระยะทางตามหลักการเขียนแผนที่  ๑๐. ในกรณีที่ผู้ได้รับอนุญาตให้สร้างวัดถึงแก่กรรม หรือย้ายถิ่นฐาน ให้แนบมรณบัตร หรือหนังสือมอบอำนาจด้วย  ๑๑. กรณีสถานที่ที่ได้รับอนุญาตให้สร้างวัดมีการเปลี่ยนแปลงเขตการปกครอง ต้องแนบเอกสารการเปลี่ยนแปลงเขตการปกครองของกระทรวงมหาดไทย หรือหนังสือรับรองจากเจ้าหน้าที่ปกครองท้องถิ่นเพื่อประกอบการพิจารณาด้วย  ๑๒. สำเนาเอกสารทุกฉบับต้องให้พนักงานเจ้าหน้าที่ ผู้เกี่ยวข้อง ลงนามและตำแหน่งรับรองความถูกต้อง |

-13-

|  |  |
| --- | --- |
|  | ขั้นตอนและวิธีดาเนินการ |
|  | เมื่อผู้ได้รับอนุญาตให้สร้างวัดดำเนินการก่อสร้างอาคารเสนาสนะมั่นคงถาวร เหมาะสมที่จะเป็นที่พำนักของพระสงฆ์แล้ว จึงจัดทำเรื่องขออนุญาตตั้งวัด โดยผู้ได้รับอนุญาตให้สร้างวัด ทายาท หรือผู้ได้รับมอบอำนาจ จัดทำรายงานขอตั้งวัดตามแบบฟอร์ม (แบบ ศถ.๓) พร้อมแนบเอกสารประกอบ เสนอต่อนายอำเภอท้องที่เมื่อนายอำเภอพิจารณาเห็นสมควรแล้ว ให้นำปรึกษาเจ้าคณะอำเภอแล้ว เสนอเรื่องและความเห็นไปยังผู้ว่าราชการจังหวัด เมื่อผู้ว่าราชการจังหวัดพิจารณาเห็นสมควรแล้ว ให้นำปรึกษาเจ้าคณะจังหวัดแล้วส่งเรื่องและความเห็นไปยังสำนักงานพระพุทธศาสนาแห่งชาติเมื่อสำนักงานพระพุทธศาสนาแห่งชาติ พิจารณาเห็นสมควรให้ตั้งวัดได้ ให้รายงานเพื่อขอรับความเห็นชอบจากนายกรัฐมนตรีหรือรัฐมนตรีที่ได้รับมอบหมาย เมื่อเห็นชอบแล้ว จึงนำเสนอที่ประชุมคณะกรรมการพิจารณาและกลั่นกรองการตั้งชื่อวัด จากนั้นเสนอขอรับความเห็นชอบจากที่ประชุมมหาเถรสมคม เมื่อมหาเถรสมาคม พิจารณาให้ความเห็นชอบด้วยแล้ว สำนักงานพระพุทธศาสนาแห่งชาติจะจัดทำประกาศตั้งวัดเพื่อเสนอนายกรัฐมนตรีหรือรัฐมนตรีที่ได้รับมอบหมายลงนามประกาศแล้วประกาศตั้งวัดในราชกิจจานุเบกษา แจ้งผู้เกี่ยวข้อง และส่งประกาศตั้งวัดให้แก่ผู้ขออนุญาต สำนักงานพระพุทธศาสนาแห่งชาติ นำขึ้นทะเบียนวัดให้เจ้าอาวาสแห่งวัดนั้นประสานกับผู้ยกที่ดินให้สร้างวัด เพื่อดำเนินการจดทะเบียนโอนกรรมสิทธิ์ที่ดินให้แก่วัดที่ได้ตั้งขึ้น และบันทึกประวัติวัดไว้เป็นหลักฐานต่อไป |
| **นายนเรศ สุวรรณศรี**  ประธานสภาฯ | ในครั้งได้ขอให้ทางสภาเทศบาลตำบลคำอาฮวนได้พิจารณาให้ความเห็นชอบในการจัดตั้งวัด ซึ่งประกอบด้วย |
|  | 1. ขอความเห็นชอบสร้างวัดป่าบุปผาธรรม (ถ้ำเขียด) บ้านโคกสูง |
|  | 2. ขอความเห็นชอบสร้างวัดป่าพุทธสิริ บ้านเหล่าคราม |
|  | 3. ขอความเห็นชอบสร้างวัดโยธาคำพุทธานุสรณ์ บ้านคำเม็ก |
|  | มีท่านใดมีข้อสงสัยอีกหรือไม่เกี่ยวกับประเด็นการขออนุญาตจัดตั้งวัดทั้งสามแห่งหรือไม่เนื่องจากในการอนุมัติหรืออนุญาตเป็นอำนาจอนุมัติของผู้ว่าราชการจังหวัด แต่สภาเทศบาลตำบลคำอาฮวนสามารถรับรู้ รับทราบข้อมูลต่างๆ ในการดำเนินการดังกล่าวได้เนื่องจากมีความเกี่ยวข้องกับวิถีชีวิตชุมชน การขออนุญาตดังกล่าวซึ่งไม่มีผลกระทบต่อสิ่งแวดล้อมของชุมชน และไม่สร้างมลพิษต่อสังคมใดๆ และให้เป็นวัดถูกต้องตามกฎหมายต่อ |
| **มติที่ประชุม** | สภาฯ รับทราบ เรื่อง การจัดตั้งสำนักสงฆ์ทั้ง 3 แห่ง และยกฐานะเป็นวัดต่อไป |

-14-

|  |  |
| --- | --- |
|  | 3.7ขอความเห็นชอบการโอนทรัพย์สินจากการใช้งบประมาณรายจ่ายของจังหวัดมุกดาหาร |
| นายนเรศ สุวรรณศรี  ประธานสภาฯ | ขอเชิญทางผู้บริหารชี้แจงครับ |
| นายอุกฤษฏ์ ศรีพิเมือง ปลัดเทศบาลฯ | ตามที่เทศบาลตำบลคำอาฮวนได้ตกลงยินยอมรับมอบระบบสูบน้ำพลังแสงอาทิตย์ จำนวน ระบบ ซึงเกิดจากการดำเนินโครงการส่งเสริมการใช้พลังงานทดแทนการป้องกัน และฟื้นฟูความเสียหายจากภัยธรรมชาติ ตามแผนปฏิบัติราชการประจำปีของจังหวัด ประจำปีงบประมาณ พ.ศ. 2565 ติดตั้งระบบสูบน้ำพลังงานแสงอาทิตย์เพื่อการเกษตรขนาด 5,000 วัตต์ จำนวน 1 ระบบ ในพื้นที่ราษฎร หมู่ที่ 4 รายนางดาลอน ทองออน อยู่ที่ 162 บ้านพรานอ้น ตำบลคำอาฮวน อำเภอเมืองมุกดาหาร จังหวัดมุกดาหาร งบประมาณดำเนินการ 489,500 บาท นั้น เพื่อให้การโอนสินทรัพย์ เป็นไปด้วยความเรียบร้อยและเกิดความคล่องตัวในการบริหารจัดการและการบำรุงทรัพย์สินให้เกิดประโยชน์สูงสุด แก่ทางราชการ จึงขอให้เทศบาลตำบลคำอาฮวน ลงนามแสดงความจำนงงและข้อตกลงขอรับโอนพัสดุและสินทรัพย์ ทั้งนี้จึงขอมติที่ประชุมสภาเทศบาลแห่งนี้เพื่อเห็นชอบในการโอนพัสดุและสินทรัพย์ต่อไป ขอขอบคุณครับ |
| นายนเรศ สุวรรณศรี  ประธานสภาฯ | ท่านใดจะอภิปรายหรือสอบถามหรือเปล่าครับ |
| **ที่ประชุม** | ไม่มี |
| นายนเรศ สุวรรณศรี  ประธานสภาฯ | เมื่อไม่มีผู้ใดเพิ่มเติมแล้ว ในลำดับต่อไป ขอมติจากสมาชิกสภาเทศบาลว่า สมาชิกสภาเทศบาลท่านใดเห็นชอบให้ขอรับโอนพัสดุและสินทรัพย์ กระผมขอมติด้วยการยกมือครับ |
| **มติที่ประชุม** | **มติ** เห็นชอบ จำนวน 11 เสียง  ไม่เห็นชอบ – เสียง  งดออกเสียงจำนวน 1 เสียง |
| **ระเบียบวาระที่ 4** | **เรื่องอื่นๆ** |
| นายนเรศ สุวรรณศรีประธานสภาฯ | มีท่านใดมีเรื่องที่จะนำเสนอที่ประชุมบ้างหรือไม่ ขอเชิญครับ |
| นายอุกฤษฏ์ ศรีพิเมือง  ปลัดเทศบาล | เรียนประธานสภา สมาชิกสภา ผู้บริหาร และผู้ที่เข้าร่วมประชุมทุกท่าน ขออนุญาตนำเรียนต่อที่ประชุมอยู่ 3 เรื่องครับ |

-15-

|  |  |
| --- | --- |
|  | 1. ที่ดินที่อยู่ติดกับเทศบาลตำบลคำอาฮวน จำนวนพื้นที่ 1 ไร่ 94 ตารางวา เลขที่โฉนดที่ 40461 ติดกับข้างเทศบาลขณะนี้ได้มีการพูดคุยกับเจ้าของที่ดินในเบื้องต้นแล้วเกี่ยวกับราคาที่ดิน จึงขอนำเสนอให้สมาชิกสภาฯเพื่อโปรดทราบและพิจารณาต่อไป |
|  | 2. ได้รับหนังสือจาก ผู้ใหญ่บ้านแสงอรุณ หมู่ที่ 14 แจ้งว่าถนน ค.ส.ล. บ้านแสงอรุณ หมู่ที่ 14 ตำบลคำอาฮวน อำเภอเมืองมุกดาหาร จังหวัดมุกดาหาร สายบ้านนางวิไลลักษณ์ ชาธิพา-บ้านนายคำแสน คำโยธา ระยะทางยาว 150.00 เมตร ชำรุดเสียหายเป็นหลุม เป็นบ่อ มีน้ำท่วมขัง เป็นเหตุให้ประชาชนไม่ได้รับความสะดวก และปลอดภัยในการสัญจรไปมา จึงขอความอนุเคราะห์มายังเทศบาลตำบลคำอาฮวน ในการพิจารณาซ่อมแซม ถนนดังกล่าวข้างต้น ให้สามารถใช้งานได้ตามปกติครับ |
|  | 3. หนังสือจากผู้ใหญ่บ้านหมู่ที่ 7 บ้านโนนสะอาด เกี่ยวกับการเร่งรัดให้ดำเนินการซ่อมแซมถนนลูกรังที่ได้รับความเสียหายจากการน้ำไหลกัดเซาะ ในช่วงหน้าฝน ทำให้ชาวบ้านเดือดร้อนสัญจรไปมาไม่สะดวกเสี่ยงต่อการเกิดอุบัติเหตุ จึงขอความอนุเคราะห์ทางตำบลคำอาฮวนพิจารณาซ่อมแซมให้เป็นการด่วนจักขอบพระคุณมาก ส่วนรายละเอียดตามที่ส่งมอบให้ทางสมาชิกสภาไปแล้วครับ |
| นายนเรศ สุวรรณศรีประธานสภาฯ | มีท่านจะอภิปรายอีกหรือไม่ครับ |
| นางดวงกมล กิ่งคำวงค์  สมาชิกสภาฯ เขต 1 | เรียนประธานสภา สมาชิกสภา ผู้บริหาร และผู้ที่เข้าร่วมประชุมทุกท่าน ดิฉันนางดวงกมล กิ่งคำวงค์ สมาชิกสภาเทศบาลตำบลคำอาฮวน เขต 1 ขอเสนอว่าหากมีโอกาสควรพิจารณาซื้อไว้เพื่อเป็นที่ดินของเทศบาลต่อไป เพราะอนาคตที่ดินจะมีราคาแพง เทศบาลอาจกู้เงินจากสถาบันการเงินมาจัดซื้อไว้ |
| นายนเรศ สุวรรณศรีประธานสภาฯ | สมาชิกท่านใดมีเรื่องที่จะนำเสนอที่ประชุมบ้างหรือไม่ ขอเชิญครับ |
| **ที่ประชุม** | ไม่มี |
| นายนเรศ สุวรรณศรีประธานสภาฯ | ถ้าไม่มีท่านใดเพิ่มเติม ถือว่าที่ประชุมแห่งนี้รับทราบ กระผมขอขอบคุณทุกท่านที่มาประชุมในวันนี้และทำให้การประชุมในคราวนี้ลุล่วงไปด้วยดี กระผมขอปิดการประชุม |
| ปิดประชุม 16.15 น. |  |

-16-

(ลงชื่อ)...........................................................ผู้จดรายงานการประชุม

(นางดวงกมล กิ่งคำวงค์)

เลขานุการสภาเทศบาลตำบลคำอาฮวน

(ลงชื่อ)...........................................................ผู้ตรวจรายงานการประชุม

(นายนเรศ สุวรรณศรี)

ประธานสภาเทศบาลตำบลคำอาฮวน

-17-

คณะกรรมการสามัญประจำเทศบาลตำบลคำอาฮวน ได้ตรวจรายงานการประชุมสภาเทศบาล

สมัยสามัญสมัยที่ 1 ครั้งที่ 1 / 2566 วันที่ 13 เดือน กุมภาพันธ์ พ.ศ. 2566

(ลงชื่อ)........................................................ประธานกรรมการตรวจรายงานการประชุม

(นายสง่า ชาธิพา)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายสงวน ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายทองพูล มณีวรรณ)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายบุญทรง ขันแข็ง)

สมาชิกสภาเทศบาลตำบลคำอาฮวน

(ลงชื่อ)...........................................................กรรมการ

( นายพงษ์ศักดิ์ ไชยยายงค์)

สมาชิกสภาเทศบาลตำบลคำอาฮวน

(ลงชื่อ)...........................................................เลขานุการ

( นางนุงนุช ทองชุม)

สมาชิกสภาเทศบาลตำบลคำอาฮวน

-18-

สภาเทศบาลตำบลคำอาฮวนได้รับรองรายงานการประชุมสภาเทศบาลตำบลคำอาฮวน

สมัยสามัญที่ 1 ครั้งที่ 1/2566

เมื่อวันที่ 13 เดือน กุมภาพันธ์ พ.ศ. 2566

(นายนเรศ สุวรรณศรี)

ประธานสภาเทศบาลตำบลคำอาฮวน